  Анжелика Тихонова корреспондент 15-тӥ оштолэзе Удмуртиын коронавирус инфекциен черлам кык адями  кулӥз. Со сярысь 16-тӥ оштолэзе висён вӧлмонэз алонъя оперативной штаблэн кенешоназ элькунлэн тӧроез Александр Бречалов ивортӥз. Улонысь кошкизы 62 но 68 аресъем воргоронъёс. Кыкназылэн ик секыт хронической висёнъёссы вал. Эмчиослэн чакламзыя, коронавирус инфекци со висёнъёссэс лэчытгес кариз но тазалыксэс лябомытӥз. Туннэ бырем муртъёслэсь мугорзэс эскерозы но Удмуртиысь тазалыкез утёнъя министерствоын кулонлэсь зэмос мугъёссэ вералозы. Удмуртилэн тӧроез улонысь кошкем муртъёслэн матысь адямиоссылы мур куректэмзэ вераз.  Пусъём, 16-тӥ оштолэзе элькунамы эшшо 12 висисьёсты шараязы на. Оглом Удмуртиын 58 адямилы COVID-19 диагноз пуктэмын, ньылез висисьёс йӧназы. Тегъёс: Тазалык Ижкар Удмуртия коронавирус улоныськошкемъёс АлександрБречалов  